PLE ฟื้นตัวรอบใหม่! บวกแรง5% คาดเก็งกำไรหุ้นขนาดเล็ก-ราคาต่ำกว่าบุ๊คแวลู
PLE ฟื้นตัวรอบใหม่! บวกแรง5% คาดเก็งกำไรหุ้นขนาดเล็ก-ราคาต่ำกว่าบุ๊คแวลู โดย ณ เวลา 15.20 น. อยู่ที่ระดับ 1.25 บาท บวก 0.06 บาท หรือ 5.14% ด้วยมูลค่าซื้อขาย 20.73 ล้านบาท 
31 ต.ค. 2561

ผู้สื่อข่าวรายงานว่า บริษัท เพาเวอร์ไลน์ เอ็นจิเนียริ่ง จำกัด (มหาชน) หรือ PLE  ณ เวลา 15.20 น. อยู่ที่ระดับ 1.25 บาท บวก 0.06 บาท หรือ 5.14% ด้วยมูลค่าซื้อขาย 20.73 ล้านบาท ราคาหุ้นวิ่งแรง 5 วันติดโดยนับตั้งแต่หุ้นยืนที่ระดับ 1.13 บาท เมื่อวันที่ 24 ต.ค.61 จนถึงล่าสุดหุ้นวิ่งแล้ว10.61%

ทั้งนี้คาดนักลงทุนเข้ามาเก็งกำไรหุ้นขนาดเล็กบวกกับแผนธุรกิจเข้ามาสนับสนุน อีกทั้งผลการดำเนินงานบริษัทยังมีกำไร นอกจากนี้ราคาหุ้นยังถูกโดยเห็นได้จากาคาหุ้นปัจจุบันยังต่ำกว่ามูลค่าหุ้นทางบัญชี(Book Value) ที่ระดับ 1.76 บาท (ณ วันที่ 30 ต.ค.61)